Blouvalk - Wikipedia
Die Blouvalk (Elanus caeruleus) is 'n klein daglewende roofvoël in die familie Accipitridae. Dit is veral bekend vir sy gewoonte om oor oop grasvelde te sweef. Die Eurasiëse en Afrika spesie (Engels: "Black-winged kite") word soms gekombineer met die Australiese (Engels: "Black-shouldered kite" – – Elanus axillaris) en die (Engels: "White-tailed kite" Elanus leucurus) van Noord- en Suid-Amerika wat saam 'n superspesie vorm. Alhoewel dit hoofsaaklik op die vlaktes voorkom word dit soms op grasryke hange van heuwels in die hoër geleë gebiede van Asië gesien. Blouvalke is nie migrerend nie, maar beweeg oor kort afstande in reaksie op die weer.
3 Gedrag en ekologie
Hierdie langvlerkroofvoël het lang vlerke met 'n wit, grys en swart verekleed en, soos 'n uil, het dit oë wat vorentoe wys met rooi irisse. Die lang valkagtige vlerke strek verby die stert wanneer die blouvalk sit. Die kort en vierkantige stert is sigbaar wanneer dit vlieg. Wanneer die blouvalk sit, dikwels op drade langs die pad, is dit meestal besig om sy vlerke te beweeg en ruk sy stert op en af ​om homself te balanseer. Die geslagte lyk eenders.
Die blouvalk kom hoofsaaklik voor op vlaktes en in semi-woestyne in sub-Sahara Afrika en tropiese Asië, maar dit kom ook in Europa in Spanje en Portugal voor.
Gedrag en ekologieWysig
Die nes is 'n los platform van takkies waarin 3 of 4 eiers gelê word. Die wyfie doen die meeste moeite met die bou van die nes. Die eiers is lig en roomkleurig met dieprooi kolle. Albei ouers broei, maar wanneer die kuikens uitbroei, spandeer die mannetjie meer tyd om kos te soek. Die wyfies voer aanvanklik die kuikens en jag naby die nes en sal ook voedsel van die mannetjie ontvang. Nadat die kuikens hulle vere gekry het is hulle vir 'n verdere 80 dae steeds afhanklik van hulle ouers vir kos. Aanvanklik vind die oordrag van kos by die broeiplek en later in die lug plaas.
Die blouvalk se prooi sluit sprinkane, krieke en ander groot insekte, akkedisse en knaagdiere in. Beseerde voëls, klein slange en paddas het is ook al aangeteken. Dit is op seldsame geleenthede waargeneem terwyl dit prooi in die vlug jag.
Hierdie voëls slaap kommunaal in groepe van 15 tot 35 (groter getalle in Europa) op 'n groot blaarryke boom.
↑ BirdLife International (2012). "Elanus caeruleus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 10 November 2012. AS1-onderhoud: ref=harv (link)